Քեզ ատելու 10 պատճառ

**«Քեզ ատելու 10 պատճառ»** (), 1999 թվականին նկարահանված գեղարվեստական ֆիլմ, ռոմանտիկ կատակերգություն։ Սյուժեն հիմնված է Ուիլյամ Շեքսպիրի «Կամակոր կնոջ սանձահարումը» պիեսի վրա։

## Սյուժե
Կատարինա Ստրեթֆորդը սովորում է «Պադուա» ավագ դպրոցում, ունի շատ վատ բնավորություն և ատում է դպրոցի բոլոր տղաներին։ Նրա կրտսեր և գեղեցկադեմ քույրը՝ Բիանկան, վայելում էր դպրոցի տղաների հայտնիությունը։ Միաժամանակ նա համակրում էր նորեկ աշակերտ Քեմերոնին, և նույն դպրոցում սովորող մոդել Ջոուի Դոններին։ Նրանց հայրը՝ Ուոլթեր Ստրեթֆորդը, թույլ չէր տալիս Բիանկային գնալ ժամադրության՝ հաճախ կրկնելով իր իսկ սահմանած երկու կարևոր օրենքները. «Օրենք №1՝ ոչ մի ժամադրություն մինչև չափահաս դառնալը, օրենք №2՝ ոչ մի ժամադրություն մինչև չափահաս դառնալը»։ Սակայն երբ հայրը տեղեկանում է, որ ավագ դուստր Կատարինան զուգընկեր չունի, և չի էլ պատրաստվում հանդիպել տեղի տղաների հետ, նոր օրենք է մոգոնում, համաձայն որի՝ Բիանկան կարող է գնալ ժամադրության միայն այն դեպքում, երբ Կատարինան (նրան «Քեյթ» էին ասում) սկսի ժամադրվել։ Բիանկան պատմում է Քեմերոնին այդ մասին։ Քեմերոնը խնջույք է կազմակերպում և համոզում Ջոուին տղա գտնել Քեյթի համար, և վերջինս կաշառում է տեղի դպրոցի կռվարար Պատրիկին, որպեսզի ժամադրի Քեյթին։ Պատրիկը փորձում է սիրաշահել Քեյթին, սակայն ապարդյուն։ Քեմերոնը Բիանկայից պարզում է իր քրոջ բոլոր հետաքրքրությունները և Պատրիկին խորհուրդ է տալիս ըստ դրանց փոխվել։

Շուտով քույրերը գնում են խնջույքի, որտեղ Քեյթը հարբում է։ Պատրիկը նրան սթափեցնում է և ուղեկցում մինչև տուն, իսկ Բիանկան հիասթավում է Ջոուից և խնդրում էր Քեմերոնին, որպեսզի նրան տանի տուն։

Խնջույքից հետո Քեյթը նեղանում է Պատրիկից, քանի որ վերջինս հրաժարվել էր նրան համբուրել, իսկ Ջոուին շարունակում էր Պատրիկին վճարել, քանի որ մոտենում էր դպրոցական տարվա ավարտական երեկոն։ Շուտով Պատրիկն իրոք սիրահարվում է Քեյթին։ Քեյթը ներում է նրան, բայց չէր ցանկանում մասնակցել ավարտական երեկոյին։ Բիանկան խնդրում էր հայրիկին, որպեսզի թույլ տա իրեն մասնակցել ավարտական երեկոյին, սակայն ամեն ինչ ապարդյուն էր. առանց Քեյթի ժամադրության նա ոչինչ չէր կարող անել, ըստ տան կանոնների։ Վերջին պահին Քեյթը որոշում է գնալ ավարտական երեկոյին, իսկ Բիանկայի հետևից գալիս է Քեմերոնը։ Ջոուին բարկանում է, երբ իմանաում է, որ Բիանկան Քեմերոնի հետ էր։ Ջոուին գնում է Պատրիկի մոտ և Քեթի ներկայությամբ պատմում պայմանավորվածության մասին։

Հաջորդ օրը դպրոցում Քեյթը կարդում է բանաստեղծություն `«10 պատճառ քեզ ատելու» վերնագրով, որտեղ պատմում էր, որ շատ ցավ է զգացել նրանից, թե ինչ էր արել Պատրիկը և ինչ ճանապարհով և ասում է, որ «ատում է, որ չի կարողանում ատել նրան այդքանից հետո»։ Քեյթը վազում է դասարանից և իր մեքենայի գտնում կիթառ, որը Պատրիկը գնել էր իր համար Ջոուի տված գումարով։ 

## Մրցանակներ
* «Teen Choice Awards»՝ Տարվա առաջընթաց. դերասանուհի (Ջուլիա Սթայլզ)
* Չիկագոյի կինոքննադատների ասոցիացիան մրցանակ՝ ամենախոստումնալից դերասանուհի (Ջուլիա Սթայլզ))

## Պատկերասրահ

Heath Ledger.jpg| Հիթ Լեդջեր
Julia Stiles by David Shankbone.jpg|Ջուլիա Սթայլզ
Joseph Gordon-Levitt.jpg|Ջոզեֆ Գորդոն-Լևիթ
David Krumholtz at the Serenity Premiere.jpg|Դեյվիդ Քրամհոլց
Emilie Dequenne 2012.jpg|Էմիլի Դեկեյն


## Ծանոթագրություններ

## Արտաքին հղումներ
* Ջոն Սիլվերի Գրախոսությունը 

Կատեգորիա:1990-ականների ամերիկյան ֆիլմեր
Կատեգորիա:1990-ականների անգլերեն ֆիլմեր
Կամակոր կնոջ սանձահարումը
Կատեգորիա:Touchstone Pictures ֆիլմեր
Կատեգորիա:Ամերիկյան կատակերգական դրամա ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան մելոդրամա ֆիլմեր
Կատեգորիա:Ամերիկյան պատանեկան կինոկատակերգություններ
Կատեգորիա:Ամերիկյան ռոմանտիկ կինոկատակերգություններ
Կատեգորիա:Ամերիկյան ռոմանտիկ ֆիլմեր
Կատեգորիա:Ամերիկյան ֆիլմեր հասունացման տարիքի մասին
Կատեգորիա:Շեքսպիրի ստեղծագործությունների էկրանավորումներ
Կատեգորիա:Ֆեմինիստական ֆիլմեր
Կատեգորիա:Ֆիլմեր դեռահասների համար
Կատեգորիա:Ֆիլմեր, որոնց գործողությունները տեղի են ունենում Վաշինգտոն նահանգում
Կատեգորիա:Վաշինգտոն նահանգում նկարահանված ֆիլմեր
Կատեգորիա:Ֆիլմեր հայր-դուստր հարաբերությունների մասին